Εσωκομματικές εκλογές Νέας Δημοκρατίας 2015-2016

Οι **εσωκομματικές εκλογές της [[Νέα Δημοκρατία|Νέας Δημοκρατίας]] του 2015-2016** πραγματοποιήθηκαν σε δύο γύρους, με τον πρώτο στις 20 Δεκεμβρίου 2015 και τον δεύτερο στις 10 Ιανουαρίου 2016 για ανάδειξη νέου Προέδρου του κόμματος. Στις εκλογές συμμετείχαν τέσσερις υποψήφιοι, ο Κυριάκος Μητσοτάκης, ο Βαγγέλης Μεϊμαράκης, ο Απόστολος Τζιτζικώστας και ο Άδωνις Γεωργιάδης. Καθώς κανένας υποψήφιος δεν έλαβε το 50% των ψήφων στις 20 Δεκεμβρίου 2015, έγινε και δεύτερος γύρος μεταξύ του Κυριάκου Μητσοτάκη και του Βαγγέλη Μεϊμαράκη, με νικητή τον πρωτοαναφερόμενο, στις 10 Ιανουαρίου 2016. Αρχικά, οι εκλογές για την ηγεσία προγραμματίστηκε να πραγματοποιηθούν στις 22 Νοεμβρίου 2015, όμως, για τεχνικούς λόγους το βράδυ των εκλογών, αναβλήθηκαν. Νικητής των εκλογών προέκυψε ο Κυριάκος Μητσοτάκης. Κάλπες στήθηκαν σε όλη τη χώρα και στο εξωτερικό.

## Ιστορικό
Στις βουλευτικές εκλογές του Ιανουαρίου του 2015 η Νέα Δημοκρατία ηττήθηκε από το ΣΥ.ΡΙΖ.Α.. Απέσπασε το 27,81% και είχε 76 βουλευτές, και οδηγήθηκε στη θέση της Αξιωματικής Αντιπολίτευσης. Τον Ιούλιο του 2015, στο δημοψήφισμα που ανακοινώθηκε από τον πρωθυπουργό Αλέξη Τσίπρα, η Νέα Δημοκρατία τάχθηκε υπέρ του «ΝΑΙ». Όμως, μετά την επικράτηση του «ΟΧΙ», ο πρόεδρος του κόμματος Αντώνης Σαμαράς παραιτήθηκε από την ηγεσία της Νέας Δημοκρατίας και προσωρινός πρόεδρος ορίστηκε ο Βαγγέλης Μεϊμαράκης.

Μετά την παραίτηση του Σαμαρά, οι εκλογές για την ανάδειξη νέου προέδρου, αρχικά αναμενόταν να πραγματοποιηθούν στις 30 Αυγούστου. Ωστόσο, 62 βουλευτές κάλεσαν τον Μεϊμαράκη να παραμείνει μέχρι την άνοιξη του 2016, αναβάλλοντας τις εκλογές ηγεσίας. Τελικά, μετά την δεύτερη συνεχόμενη ήττα του κόμματος στις πρόωρες εκλογές του Σεπτεμβρίου, οι εκλογές για την ηγεσία προγραμματίστηκε να πραγματοποιηθούν στις 22 Νοεμβρίου, με τον δεύτερο γύρο, αν χρειαζόταν, στις 29 Νοεμβρίου.

Την υποψηφιότητά τους κατά σειρά ανακοίνωσαν ο Κυριάκος Μητσοτάκης, ο Περιφερειάρχης Κεντρικής Μακεδονίας Απόστολος Τζιτζικώστας, ο Μεϊμαράκης και ο βουλευτής Β' Αθηνών Άδωνις Γεωργιάδης. Ωστόσο το πρωί της ημέρας της ψηφοφορίας, η κεντρική εφορευτική επιτροπή ανέβαλε τη διαδικασία για τεχνικούς λόγους της εταιρείας Info Solutions. Μετά από αυτήν την εξέλιξη, ο Μεϊμαράκης παραιτήθηκε από την προεδρία του κόμματος και ορίστηκε μεταβατικός πρόεδρος ο μέχρι τότε γραμματέας της Κοινοβουλευτικής Ομάδας, Γιάννης Πλακιωτάκης, αφού πρώτα είχε διοριστεί αντιπρόεδρος του κόμματος. Παραιτήθηκαν, επίσης, από τις θέσεις των κοινοβουλευτικών εκπροσώπων ο Μητσοτάκης και ο Γεωργιάδης.

Ο πρώτος γύρος διεξήχθη τελικά στις 20 Δεκεμβρίου 2015. Επειδή κανένας υποψήφιος δεν κατάφερε να συγκεντρώσει το 50% των ψήφων, η εκλογή επαναλήφθηκε στις 10 Ιανουαρίου 2016 ανάμεσα στους δύο πρώτους του πρώτου γύρου, τον Μεϊμαράκη και τον Μητσοτάκη. Ο Γεωργιάδης ανακοίνωσε την στήριξή του στην υποψηφιότητα του Μητσοτάκη, ενώ ο Τζιτζικώστας κράτησε ουδέτερη στάση.

Τελικά, νέος πρόεδρος της Νέας Δημοκρατίας εξελέγη ο Κυριάκος Μητσοτάκης.

## Υποψηφιότητες

### Υποψήφιοι

## Αποτελέσματα

Ο Μεϊμαράκης απέσπασε την πλειοψηφία των ψήφων στην επαρχία και σε αθηναϊκές συνοικίες όπου κατοικούν λαϊκά και μικροαστικά στρώματα, ενώ ο Μητσοτάκης υπερίσχυσε στις αστικές περιοχές και τις συνοικίες εύπορων οικονομικά στρωμάτων, όπου συγκεντρώνονταν και οι περισσότεροι ψηφοφόροι στις εσωκομματικές εκλογές.

## Παραπομπές


Κατηγορία:Νέα Δημοκρατία
Νεα Δημοκρατια 2015